|  |  |
| --- | --- |
| Majandus- ja Kommunikatsiooniministeeriuminfo@mkm.ee |  11.06.2025 nr  5-5/4437 |

**Seisukoha küsimine Vatsla külas Tammi tee 71 ja Kople katastriüksuste detailplaneeringu kohta**

Saue Vallavalitsusele on esitatud taotlus detailplaneeringu algatamiseks Vatsla külas Tammi tee 71 (72701:001:1985) ja Kople (72701:001:0165) katastriüksustele. Detailplaneeringu eesmärk on anda ehitusõigus Tammi tee 71 katastriüksusel olemasoleva äri- ja tootmishoone laiendamiseks ning Kople katastriüksusele parkla ja ladustamisplatsi rajamiseks. Osa Kople katastriüksusest soovitakse liita Tammi tee 71 katastriüksusega, ülejäänud osa jääb ehitusõiguseta maatulundusmaaks.

Saue valla üldplaneeringu kohaselt asub Tammi tee 71 tiheasustusalas tootmismaa juhtotstarbega alal, kuhu võib püstitada äri- ja tootmishooneid. Kople katastriüksus jääb hajaasustusse ja oma suuruse tõttu kvalifitseerub väärtuslikuks põllumajandusmaaks.

Majandus- ja Kommunikatsiooniministeeriumi koostatavas Harju maakonna maavarade teemaplaneeringus on Tammi tee 71 katastriüksust ümbritsev maa-ala määratud kõrge prioriteediga lubjakivi leiukohaks. Kõrge prioriteediga lubjakivi leiukoht hõlmab ka Kople katastriüksust, kuhu soovitakse rajada parkla ja ladustamisplats.

Saue vallavalitsus soovib teada kui suur puhverala planeeritakse maavarade teemaplaneeringus äri- ja tootmismaa ning lubjakivikarjääri vahele. Kas Majandus- ja Kommunikatsiooniministeerium näeb takistusi parkla ja ladustamisplatsi rajamiseks Kople katastriüksusele? Kuhu planeeritakse karjääri väljaveo tee, kas peame tee asukohaga arvestama Tammi tee 71 ja Kople katastriüksuste detailplaneeringus?

Lugupidamisega

(allkirjastatud digitaalselt)

Triin Masing

ehitusosakonna juhataja

Lisa: Vatsla küla Tammi tee 71 ja Kople katastriüksuste detailplaneeringu eskiis

Monika Kõiv

+372 5301 8124 monika.koiv@sauevald.ee